



РЕПУБЛИКА БЪЛГАРИЯ
Министър на земеделието, храните и горите


З А П О В Е Д
№ РД 09-994
София 29.12.2017 г.

На основание чл. 25, ал. 4 от Закона за администрацията, във връзка с § 4 от заключителните разпоредби на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. (обн., ДВ, бр. 100 от 2015 г.) и одобрен от министъра на земеделието, храните и горите доклад № 93-7664/28.12.2017 г. на д-р Лозана Василева – заместник – министър и Ръководител на Управляващия орган на Програмата за развитие на селските райони за периода 2014-2020 г.

Н А Р Е Ж Д А М:
[bookmark: _GoBack]І. В Правилата за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони 2014 - 2020 г., одобрени със Заповед № РД 09-435/20.06.2016 г., изменена със Заповед № РД 09-537/26.07.2016 г. и Заповед № РД 09-253/21.03.2017 г. на министъра на земеделието и храните се правят следните изменения:
1. В чл. 2, ал. 4 думите „Правно обслужване и обществени поръчки“ се заменят с „Правна“.
2. В чл. 5 се правят следните изменения:
а) в ал. 1 думите „Административно и информационно обслужване“ (АИО)“ се заменят с „Административно обслужване“ (АО)“, а думите „е-Документооборот“ на МЗХ“ се заменят със „за управление на документооборота в МЗХГ“ .
б) в ал. 3 абревиатурата „АИО“ се заменя с „АО“, думите „Инструкцията за организацията на документооборота в МЗХ, утвърдена със Заповед № РД 09-80/02.02.2009 г., изменена и допълнена със Заповед № РД 09-636/20.09.2009 г. на министъра на земеделието и храните“ се заменят с „Вътрешните правила за обмена на документи по електронен път и документи на хартиен носител в МЗХГ, утвърдени със заповед № РД 09-656/23.08.2017 г. на министъра на земеделието, храните и горите“, а думите „е-Документооборот“ се заменят със „за управление на документооборота в МЗХГ“.
3. В чл. 8, ал. 9 думите „дирекция АИО“ се заменят с „дирекция „Информационно и комуникационно обслужване“, а в останалия текст абревиатурата „АИО“ се заменя с „АО“.
4. Раздел XІ се изменя така:

„Раздел XІ.
Активиране и създаване на оценителна сесия по процедура за прием на проектни предложения, финансирани от ЕЗФРСР към стратегии за ВОМР

	Чл. 49. (1) Служителите, определени по чл. 30, проверяват регистрираните обстоятелства на проект на процедура за подбор на проектни предложения, финансирани от ЕЗФРСР в ИСУН в срока по чл. 46а, ал. 1 от Наредба № 22 от 2015 г.
(2) При необходимост от допълнителна информация или нередовност, непълнота или неяснота служителите, определени по чл. 30: 
1. изготвят искане за допълнителна информация и документи, което се съгласува от началника на отдела, отговорен за прилагането на мярката, по електронна поща;
2. с кореспонденция в ИСУН уведомяват МИГ за необходимостта от допълнителна информация или нередовност, непълнота или неяснота;
(3) Ако МИГ не предостави допълнителна информация или не отстрани нередовност, непълнота или неяснота в срока по чл. 46а, ал. 3 от Наредба № 22 от 2015 г., проекта на процедура за прием на заявления от потенциални получатели на финансова помощ се оставя без разглеждане, за което МИГ се уведомява в ИСУН, като служителите, определени по чл. 30 изпращат сканирано писмо от Ръководителя на УО на ПРСР. 
(4) За проверката по ал. 1 служителите попълват контролен лист, съгласно приложение № 12. Началникът на отдела, отговорен за прилагането на мярката проверява извършени ли са всички проверки в контролния лист и го подписва. Попълненият и подписан контролен лист се сканира и прилага от служителите, определени по чл. 30 в раздел „Документи‘, секция „Вътрешни документи“ на съответната процедура в ИСУН.  
(5) След извършена проверка за установяване на допустимост и основателност на проекта на процедура за подбор на проектни предложения, финансирани от ЕЗФРСР, служителите, определени по реда на чл. 30 активират процедурата в ИСУН.
(6) В случай на установяване на недопусимост или неоснователност на проекта на процедура за подбор на проектни предложения, финансирани от ЕЗФРСР служителите, определени по чл. 30 подготвят доклад от директора на дирекция РСР до ръководителя на УО на ПРСР 2014-2020 с предложение за отказ за активиране на процедурата.“
5. Приложение № 12 към чл. 49, ал. 4 се изменя така:
„Приложение № 12 към чл. 49, ал. 4

	ДИРЕКЦИЯ „РАЗВИТИЕ НА СЕЛСКИТЕ РАЙОНИ”

	ПОДМЯРКА 19.2

	КОНТРОЛЕН ЛИСТ ЗА

	Активиране на процедура за подбор на проектни предложения, финансирани от ЕЗФРСР от потенциални получатели на финансова помощ към стратегии за ВОМР

	Наименование на МИГ:

	Вх. № и дата на депозиране на поканата за прием на заявления:



	№
	Проверки
	ДА
	НЕ
	Бележки

	1.
	Местната инициативна група е информирала УО на ПРСР за регистриране в ИСУН на проекта на процедура за прием на проекти, финансирани от ЕЗФРСР не по-късно от 20 работни дни преди началния срок за прием на проектни предложения.
	
	
	

	2.
	В ИСУН е приложено решение на Колективният управителен орган на МИГ за одобрение на обявата за прием на проектни предложения към стратегията за ВОМР и насоките и образците на документи за кандидатстване по съответната мярка от стратегията за ВОМР. 
	
	
	

	3
	Периодът на прием е съобразен с индикативната работна програма, публикувана на интернет страницата на МИГ.
	
	
	

	4.
	Съдържанието на проект на обява за прием на проектни предложения, финансирани от ЕЗФРСР съответства на изискванията на чл. 46, ал. 3-5 на Наредба № 22 от 2015 г. и на одобрената стратегия за ВОМР.
	
	
	

	5.
	Частта от насоките и образците на документи за кандидатстване по съответната мярка от стратегията за ВОМР съответстват с Указанията за приложим режим на държавните помощи и условия, произтичащи от него на Министерството на земеделието, храните и горите.
	
	
	

	6.
	Разделите на процедурата в ИСУН са коректно попълнени.
	
	
	

	7.
	В насоките или образците на документи за кандидатстване по съответната мярка от стратегията за ВОМР, финансирана от ЕЗФРСР се съдържа минималната информация към проектните предложения, определена в чл. 46, ал. 6 на Наредба № 22 от 2015 г., както следва: 
1. наименование на проектното предложение;
2. данни за кандидата: ЕИК, ЕГН, банкова сметка, правно-организационна форма на лицето, пол на собственика/управителя, възраст на собственика/управителя, брой на работните места, които ще бъдат осигурени чрез осъществяването на проекта, сектор на основната дейност по Класификацията на икономическите дейности (КИД)  на юридическото лице;
3. място на извършване на инвестицията (област, община, УПИ, имот, парцел, отдел, подотдел и др.);
4. декларативна част;
5. стойност на разходите, за които се кандидатства;
6. стойност на субсидията, за която се кандидатства;
7. стойност на разходите и субсидията на междинното плащане, в случай че се кандидатства за такова; 
8. сектор на дейността, за която се кандидатства по КИД;
9. код на референтен разход, за който се кандидатства.
	
	
	

	8.
	В Насоките и в образците на документи за кандидатстване, свързани с информация и публичност по съответната мярка от стратегията за ВОМР, финансирана от ЕЗФРСР е включено логото на ЛИДЕР.
	
	
	

	9.
	Насоките и образците на документи за кандидатстване, съдържат оценителни таблици за проверка на проектите – за административно съответствие и допустимост. 
	
	
	

	10.
	Насоките и образците на документи за кандидатстване, съдържат оценителни таблици за проверка на проектите – за техническа и финансова оценка.
	
	
	

	11.
	Описаните изискуеми документи за проектните предложения на кандидат към стратегия за ВОМР задължително включват декларация съгласно приложение № 12 и формуляр за мониторинг съгласно приложение № 13 от Наредба № 22 от 2015 г.
	
	
	

	12.
	Посочени са документите, които трябва да бъдат подадени към проектното предложение и начина на подаването им е отразен в ИСУН 2020.
	
	
	



Заключение:
	Процедурата за прием на проектни предложения към МИГ може да бъде активирана:
Да  
Не 



Експерт 1:  Име; 		подпис		Дата: 
Експерт 2  Име; 		подпис 		Дата: 
Началник на отдела, отговорен за прилагане на мярка 19 ВОМР
                    Име; 		подпис 		Дата:“

6. Навсякъде думите „Министерство/то на земеделието и храните“, „министъра на земеделието и храните“ и абревиатурата „МЗХ“ се заменят съответно с „Министерство/то на земеделието, храните и горите“, „министъра на земеделието, храните и горите“ и „МЗХГ“.
7. Навсякъде абревиатурата „ПООП“ се заменя с „Правна“.
8. Навсякъде думите „Инструкция за организацията на документооборота“ се заменят с „Вътрешните правила за обмена на документи по електронен път и документи на хартиен носител“.

ІІ. В раздел ІІІ от Заповед № РД 09-435/20.06.2016 г., изменена със Заповед № РД 09-537/26.07.2016 г. и Заповед № РД 09-253/21.03.2017 г. на министъра на земеделието и храните думите „г-жа Светла Янчева – заместник - министър на земедението и храните“ се заменят с „д-р Лозана Василева, заместник - министър на земеделието, храните и горите“. 

ІІI. Настоящата заповед да се публикува на интернет страницата на Министерството на земеделието, храните и горите. 

Заповедта да се сведе до знанието на съответните длъжностни лица за сведение и изпълнение.

МИНИСТЪР: 
                                                                                    РУМЕН ПОРОЖАНОВ

